13. ΠΡΟΕΔΡΙΚΟ ΔΙΑΤΑΓΜΑ υπ’ αριθ.208 της 12/19 Ιουν.1987 (ΦΕΚ Α΄ 96) Έναρξη και λήξη του σχολικού διδακτικού έτους των σχολικών μονάδων πρωτοβάθμιας εκπαίδευσης. Έχοντας υπόψη: 1.Τις διατάξεις της παρ.4 του άρθρ.3, της παρ.11 του άρθρ.4 και της παρ.6 του άρθρ.32 του Νόμ.1566/1985 (ΦΕΚ 167Α/1985). 2.Την αριθ.231/1987 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων, αποφασίζουμε: Άρθρ.1.-1.Το σχολικό έτος των σχολικών μονάδων της πρωτοβάθμιας δημοσίας και ιδιωτικής εκπαίδευσης αρχίζει την 1 Σεπτεμβρίου και λήγει την 31 Αυγούστου του επόμενου έτους. 2.Το διδακτικό έτος των σχολικών μονάδων της ίδιας εκπαίδευσης αρχίζει την1 Σεπτεμβρίου και λήγει την 30 Ιουνίου του επόμενου έτους. 3.Τα μαθήματα στις σχολικές μονάδες της ίδιας εκπαίδευσης αρχίζουν την11 Σεπτεμβρίου και λήγουν την 20 Ιουνίου του επόμενου έτους. 4.Η χορήγηση ενθυμίων στους μαθητές των νηπιαγωγείων, τίτλων σποδών στους μαθητές των δημοτικών σχολείων, καθώς και η αποστολή των σχετικών τίτλων στα γυμνάσια για την εγγραφή των αποφοίτων των δημοτικών σχολείων γίνεται την ημέρα λήξης των μαθημάτων. 5.Ο Χρόνος διδασκαλίας των μαθημάτων στα δημοτικά σχολεία διαιρείται σε τρία τρίμηνα: Α΄ τρίμηνο: από 11 Σεπτεμβρίου μέχρι 10 Δεκεμβρίου Β΄ τρίμηνο: από 11 Δεκεμβρίου μέχρι 10 Μαρτίου Γ΄ τρίμηνο: από 11 Μαρτίου μέχρι 20 Ιουνίου. Άρθρ.2.-Καταργούνται (α)οι παρ.1, 2, 3, 4 και 5 του άρθρ.5 του Π.Δ.483/1977(ΦΕΚ 149 Α /1977), όπως αντικαταστάθηκαν από το άρθρο δεύτερο του Π.Δ.497/1981(ΦΕΚ 134/1981), (ανωτ. αριθ.9) και (β) η παρ.1 του αρθρ.1 του Π.Δ.498/1981(ΦΕΚ 134/1981) (ανωτ. σελ.298,101). Άρθρ.3.-Στον Υπουργό Εθνικής Παιδείας και Θρησκευμάτων αναθέτουμε την δημοσίευση και εκτέλεση του παρόντος δ/τος. Με την ΙΒ/4405/10 Μαΐου-21 Ιουν.1988 (ΦΕΚ Β΄415) (Διορθ. Σφαλμ. στο ΦΕΚ Β΄/691 της 20/9/1988), αποφ Υπ. Εσωτ. Οικον. και Εθν. Παιδ. και Θρησκευμάτων, κατωτ. σελ. 350,7121 καθορίστηκαν οι προϋποθέσεις και ο τρόπος κάλυψης των δαπανών για τη δωρεάν μεταφορά και διανομή των μαθητών της Π/Β Εκπαίδευσης. 